L-Avukat Ġenerali u ż-żewġ periti appellaw mis-sentenza tal-Qorti li fiha ż-żewġt irġiel instabu ħatja li kkaġunaw il-qtil ta' Miriam Pace, li d-dar tagħha waqgħet waqt li kienu qegħdin isiru xogħlijiet ta' kostruzzjoni maġenb id-dar tagħha. Aqra s-Sentenza Miriam Pace: Il-periti mmultati u jridu jagħmlu xogħol fil-komunità Fl-1 ta' Lulju, il-Perit Roderick Camilleri u l-Perit Anthony Mangion instabu ħatja li f'Marzu tal-2020, bi traskuraġni kkaġunaw b'mod involontarju l-mewt ta' Miriam Pace. L-omm ta' 54 sena ntradmet f'darha waqt li kienu għaddejjin xogħlijiet ta' skavar f'sit li jmiss mar-residenza tagħha fil-Ħamrun. Huma ġew ikkundannati li jagħmlu 480 u 400 siegħa xogħol fil-komunità rispettivament kif ukoll li jħallsu multa ta' €10,000 u €8,000. Il-Maġistrat Joe Mifsud li ppreseda fuq il-każ qal li ż-żewġ periti jżommu l-warrant tagħhom. Aqra wkoll: Saret ġustizzja wara l-qtil ta' Miriam Pace? It-traġedja ta' Miriam Pace kienet qanqlet rabja u sogħba għal dak li ġara u bosta appellaw biex ikun hemm riforma fl-industrija tal-kostruzzjoni. Iktar kmieni din is-sena l-familja Pace laħqet ftehim ma' MCZMC Developers Limited barra l-Qorti. Il-kumpanija kienet responsabbli mill-proġett ta' kostruzzjoni li kien qiegħed isir maġenb id-dar tal-familja ta' Miriam Pace. Apparti ż-żewġ periti hemm akkużati wkoll il-kuntrattur Ludwig Dimech ta' 37 sena u Nicholas Spiteri, bennej ta' 42 sena li dawn talbu biex il-każ tagħhom jinstema' fil-Qorti Kriminali. Aqra Ukoll: 2 mill-4 irġiel akkużati fil-każ ta' Miriam Pace se jgħaddu ġuri .td_uid_3_60fce911294e2_rand.td-a-rec-img{text-align:left}.td_uid_3_60fce911294e2_rand.td-a-rec-img img{margin:0 auto 0 0}